Mandag eftermiddag blev Aalborg Storcenter kortvarigt evakueret.

En fejl i en automatisk brandalarm betød mandag eftermiddag, at Aalborg Storcenter måtte tømmes for helt handlende gæster, da man frygtede, der var brand et sted i centeret. - Indtil vi havde lokaliseret problemet, var vi nødt til at følge den faste procedure, men der gik kun fem minutter, og så kunne vi begynde lukke folk ind igen, så dramaet er allerede afblæst, siger centerchef Preben Bjerregaard. Preben Bjerregaard ærgrer sig naturligvis over, at de mange besøgende måtte ulejliges udenfor, men glæder sig samtidig over, at det bare var falsk alarm. Det er kun en måned siden, at centeret opdaterede og testede deres brandalarmer, men ifølge centerchefen tager de nu en omgang mere for at undersøge, hvorfor alarmen gik uden grund.